Vyhodnotenie medzirezortného pripomienkového konania

Návrh na uzavretie Protokolu o zmene a doplnení Dohody medzi vládou Slovenskej republiky a vládou Ukrajiny o leteckých dopravných službách 

Spôsob pripomienkového konania |
Počet vznesených pripomienok, z toho zásadných | 20  / 1
Počet vyhodnotených pripomienok | 20
Počet akceptovaných pripomienok, z toho zásadných | 15  / 1
Počet čiastočne akceptovaných pripomienok, z toho zásadných | 4  / 0
Počet neakceptovaných pripomienok, z toho zásadných | 1  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo pôdohospodárstva Slovenskej republiky | 1 (0o,1z) | | |
2 . | Ministerstvo výstavby a regionálneho rozvoja Slovenskej republiky | | | x |
3 . | Úrad geodézie, kartografie a katastra Slovenskej republiky | | | x |
4 . | Úrad pre normalizáciu, metrológiu a skúšobníctvo Slovenskej republiky | | | x |
5 . | Úrad pre verejné obstarávanie | | | x |
6 . | Úrad priemyselného vlastníctva Slovenskej republiky | | | x |
7 . | Správa štátnych hmotných rezerv Slovenskej republiky | | | x |
8 . | Generálna prokuratúra Slovenskej republiky | | | x |
9 . | Protimonopolný úrad Slovenskej republiky | | | x |
10 . | Ministerstvo kultúry Slovenskej republiky | | | x |
11 . | Ministerstvo práce, sociálnych vecí a rodiny Slovenskej republiky | | | x |
12 . | Ústredie práce, sociálnych vecí a rodiny | | | | x
13 . | Centrum pre medzinárodnoprávnu ochranu detí a mládeže | | | | x
14 . | Národný bezpečnostný úrad | | | | x
15 . | Podpredseda vlády SR pre vedomostnú spoločnosť, európske záležitosti, ľudské práva a menšiny | | | | x
16 . | Konfederácia odborových zväzov Slovenskej republiky | 1 (1o,0z) | | |
17 . | Asociácia zamestnávateľských zväzov a združení Slovenskej republiky | | | x |
18 . | Najvyšší súd Slovenskej republiky | | | | x
19 . | Národná banka Slovenska | | | | x
20 . | Európske spotrebiteľské centrum | | | | x
21 . | Ministerstvo hospodárstva Slovenskej republiky | | | x |
22 . | Ministerstvo zdravotníctva Slovenskej republiky | | | | x
23 . | Ministerstvo vnútra Slovenskej republiky | 8 (8o,0z) | | |
24 . | Ministerstvo financií Slovenskej republiky | 1 (1o,0z) | | |
25 . | Ministerstvo školstva Slovenskej republiky | | | x |
26 . | Ministerstvo zahraničných vecí Slovenskej republiky | 4 (4o,0z) | | |
27 . | Ministerstvo obrany Slovenskej republiky | 1 (1o,0z) | | |
28 . | Najvyšší kontrolný úrad Slovenskej republiky | | | x |
29 . | Úrad jadrového dozoru Slovenskej republiky | | | x |
30 . | Štátny dopravný úrad | | | | x
31 . | Ministerstvo dopravy, pôšt a telekomunikácií Slovenskej republiky | | | | x
32 . | Odbor aproximácie práva sekcie vládnej legislatívy Úradu vlády SR | 1 (1o,0z) | | |
33 . | Úrad vlády Slovenskej republiky | | | x |
34 . | Ministerstvo spravodlivosti Slovenskej republiky | 2 (2o,0z) | | |
35 . | Štatistický úrad Slovenskej republiky | | | x |
36 . | Odbor Centrálneho verejného obstarávania | | | | x
37 . | Ministerstvo životného prostredia Slovenskej republiky | | | x |
38 . | Odbor vládnej agendy Úradu vlády | 1 (1o,0z) | | |
39 . | Úrad pre reguláciu sieťových odvetví | | | x |
| SPOLU | 20 (19o,1z) | 0 (0o,0z) | 20 | 11

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MP SR

- keďže ide o medzinárodnú zmluvu, na obale odporúčame doplniť spolupodpisujúceho ministra zahraničných vecí SR Miroslava Lajčáka; 
- vo vlastnom materiáli (v texte protokolu) odporúčame v zmysle dodržania zásad alternácie vymeniť poradie zmluvných strán v Článku 1: v bode 3. - čl. 4 ods. 2, písm. a), b), v bode 4. - čl. 5, ods. 1, písm. a), b), v bode 7. - čl. 12 ods. 7, písm. a), b), v bode 11. - časť I. Plán trás, ako aj v Článku 2: v podpisovej klauzule.

Z

A

Ako spolupodpisujúci doplnený minister zahraničných vecí SR.

KOZ SR

Stanovisko k návrhu na uzavretie Protokolu o zmene a doplnení Dohody medzi vládou Slovenskej republiky a vládou Ukrajiny o leteckých dopravných službách. 
KOZ SR nemá k materiálu Ministerstva dopravy, pôšt a telekomunikácií SR pripomienky.

O

A

MV SR

uznesenie vlády SR 
navrhujeme bod D.1. doplniť o slová „po vyslovení súhlasu Národnej rady Slovenskej republiky“ pred slovami „požiadať ministra...“.

O

N

Vzor v metodickom pokyne ÚV SR formuláciu neobsahuje.

MV SR

vlastný materiál 
v preambule uvádzať legislatívnu skratku v súlade s Legislatívnymi pravidlami vlády SR v zátvorkách,

O

A

MV SR

vlastný materiál 
v druhom odseku preambuly navrhujeme uviesť úplný názov dohody, ktorá má byť menená a doplnená,

O

A

MV SR

vlastný materiál 
•v článku 1 bod 1. písm. g) navrhujeme vypustiť slovo „v súčasnosti“ ako nepotrebné,

O

A

MV SR

vlastný materiál 
• v článku 1 bod 1. písm. h) a následne v celom texte navrhujeme „budúci čas“ nahradiť „prítomným časom“, nakoľko dohoda sa po nadobudnutí platnosti uplatňuje v prítomnosti (napr.: ...navigácie, a ktoré zmluvné strany dodržiavajú v súlade s Dohovorom...“),

O

A

MV SR

vlastný materiál 
• v článku 1 bod 5 ods. 3 a následne v celom texte navrhujeme uvádzať číslovky v súlade s Legislatívnymi pravidlami vlády SR (napr.: „najneskôr štyridsaťpäť (45) dní“),

O

A

MV SR

vlastný materiál 
článok 2 ods. 1 navrhujeme preformulovať nasledovne: „Tento protokol je neoddeliteľnou súčasťou Dohody medzi vládou Slovenskej republiky a vládou Ukrajiny o leteckých dopravných službách podpísanej v Bratislave 23. mája 1994. Tento protokol podlieha schváleniu v súlade s vnútroštátnymi právnymi predpismi oboch zmluvných strán a nadobudne platnosť šesťdesiatym (60) dňom odo dňa prijatia neskoršieho oznámenia, ktorým si zmluvné strany oznámia splnenie všetkých podmienok potrebných na nadobudnutie jeho platnosti podľa vnútroštátnych právnych predpisov.“,

O

ČA

Zároveň akceptovaná pripomienky MZV SR a Ukrajiny.

MV SR

vlastný materiál 
• navrhujeme dodržať zásadu alternácie a pri podpisových doložkách v slovenskom alternáte uvádzať slovenskú zmluvnú stranu na prvom mieste.

O

A

MF SR

k bodu 7 a celému textu 
k bodu 7 (ktorým sa čl. 12 tejto dohody dopĺňa odsekom 7) 
Navrhujem v úvodnej vete odseku 7 slovo „clá“ nahradiť slovom „clo“ a taktiež v celom texte používať slovo clo v jednotnom čísle . Dôvodom je zosúladenie s terminológiou používanou v nariadení Rady (EHS) č. 2913/1992, ktorým sa ustanovuje Colný kódex Spoločenstva. 

Zároveň uvádzam, že čl. 21 dohody obsahuje podmienky vykonania zmien tejto dohody. Pretože tento článok nerieši možnosti prijatia akýchkoľvek zmien formou protokolu, je potrebné postup navrhovanej zmeny dohody formou protokolu zosúladiť so znením pôvodnej dohody. 

Beriem na vedomie, že prijatie zmien a doplnkov k pôvodnej dohode nemá vplyv na štátny rozpočet ani rozpočty obcí a vyšších územných celkov.

O

A

MZV SR

K obalu materiálu 
Podľa článku 11 Zásad vlády SR pre oblasť medzinárodných zmlúv musí byť návrh na uzavretie prezidentskej zmluvy spolupodpísaný ministrom zahraničných vecí SR. Z tohto dôvodu je potrebné doplniť na obal materiálu odsek „Spolupodpisuje: Miroslav Lajčák, minister zahraničných vecí Slovenskej republiky“.

O

A

MZV SR

K predkladacej správe 
Odporúčame doplniť informáciu, prečo je protokol predkladaný v takejto podobe na vyslovenie súhlasu NR SR a následne na ratifikáciu prezidentovi SR. Je potrebné vysvetliť, že pôvodná dohoda z r. 1994 o leteckých dopravných službách bola vládnej povahy a teraz predkladaný protokol je svojim obsahom návrhom dohody prezidentskej povahy. V situáciách, keď je návrh medzinárodnej zmluvy podľa právnych predpisov SR zmluvou prezidentskej povahy, ale podľa právnych predpisov druhej zmluvnej strany je vládnou zmluvou, uzavierajú sa navonok takéto zmluvy ako vládne. Vnútroštátne je však potrebné schváliť takúto zmluvu ako zmluvu prezidentskej povahy podľa jej obsahu, ktorý je rozhodujúcim kritériom pre jej schvaľovanie.

O

A

Pripomienka zapracovaná do predkladacej správy.

MZV SR

K navrhu uznesenia vlády SR 
Bod C. je potrebné doplniť podľa vzorov písomností a dokumentov používaných pri uzatváraní a vnútroštátnom prerokovávaní medzinárodných zmlúv priložených k Metodickej inštrukcii ministra zahraničných vecí SR k uzatváraniu medzinárodných zmlúv, a to nasledovne: 

„C. ukladá........ 
2. ministrovi dopravy, pôšt a telekomunikácií 
a) odôvodniť návrh na uzavretie protokolu v Národnej rade Slovenskej republiky 
b) požiadať ministra zahraničných vecí, aby vykonal opatrenia súvisiace s nadobudnutím platnosti zmluvy 
c) požiadať ministra zahraničných vecí, aby zabezpečil publikáciu protokolu po nadobudnutí jeho platnosti v Zbierke zákonov Slovenskej republiky 
d) zabezpečiť vykonávanie protokolu po nadobudnutí jeho platnosti

O

ČA

Uznesenie je v súlade s metodickým pokynom.

MZV SR

K návrhu protokolu 
- v celom texte odporúčame dodržiavať zásadu alternácie (čl. 1 ods. 1 bod 3 podbod 2 písm. a) a b); čl. 1 ods. 4 bod 1 písm. a) a b); čl. 1 ods. 7 bod 7 písm. a) a b) písm. a) a b); čl. 1 ods. 11; čl. 2 v podpisovej klauzule). Alternáciou sa rozumie poradie zmluvných strán v názve, v preambule, príp. i na iných miestach textu zmluvy a umiestnenie podpisov. V slovenskom alternáte sa vo všetkých jazykových verziách textu zmluvy uvádzajú na prvom mieste SR, resp. slovenská zmluvná strana. V obsahovej časti zmluvy sa alternácia textu neuskutoční tam, kde by došlo k zmene v adresátoch práv a záväzkov. 
- v preambule i v podpisovej klauzule odporúčame nahradiť spojenie „vláda Ukrajiny“ spojením „Kabinet ministrov Ukrajiny“, 
- v čl. 1 ods. 10 bod 5. odporúčame doplniť za slovo „môže“ slovo „si“, 
- v čl. 1 ods. 3 bode 2 písm. c) odporúčame nahradiť spojenie „platné zákony a iné právne predpisy“ spojením „vnútroštátne právne predpisy“, 
- v čl. 1 ods. 4 bod 1 písm. b) iii) navrhujeme nahradiť spojenie „príslušníci“ spojením „štátni občania“, 
- v čl. 2 ods. 1 navrhujeme uviesť nasledovné: „ Tento protokol je neoddeliteľnou súčasťou Dohody medzi vládou Slovenskej republiky a vládou Ukrajiny o leteckých dopravných službách z 23. mája 1994. Tento protokol podlieha schváleniu v súlade s vnútroštátnymi právnymi predpismi oboch zmluvných strán a nadobudne platnosť šesťdesiatym dňom odo dňa prijatia posledného písomného oznámenia o tomto schválení.“.

O

A

MO SR

k návrhu uznesenia 
v názve návrhu uznesenia vlády Slovenskej republiky navrhujeme vypustiť text „materiálu“ z dôvodu nadbytočnosti.

O

A

OAP SVL ÚV SR

K doložke prednosti 
V bode 3 doložky prednosti požadujeme citovať uvedené nariadenie (ES) č. 847/2004 v súlade s bodom 4 Prílohy č. 1b k legislatívnym pravidlám vlády SR.

O

A

Veta presunutá do bodu 5 doložky.

MS SR

návrh uznesenia 
•V bode B.3. a C.1. navrhujeme nahradiť výraz „protokol“ výrazom „medzinárodnú zmluvu“ a zvyšok vety príslušne gramaticky upraviť.

O

A

MS SR

návrh protokolu 
•V záverečných ustanoveniach navrhujeme doplniť medzi výrazy „v dvoch“ a „vyhotoveniach“ výraz „pôvodných“, ďalej navrhujeme nahradiť výraz „autentické“ výrazmi „rovnako platné“.

O

ČA

Doplnené slovo "pôvodných". Slovo "autentické" ponechané. V prípade rozdielnosti je rozhodujúce znenie v ruskom jazyku.

OVA

m. č. 02520/2009-SSZMV/z.13326/M 
Stanovisko odboru vládnej agendy ÚV SR k Návrhu na uzavretie Protokolu o zmene a doplnení Dohody medzi vládou Slovenskej republiky a vládou Ukrajiny o leteckých dopravných službách“ (č. m. 025/2009-SSZ MV/z.13326/M) 
Z hľadiska technických a jazykových úprav uplatňujeme k materiálu tieto pripomienky: 
I. Uznesenie: 
str. 2, 1. r.: „podpis protokolu s výhradou ratifikácie,“ nahradiť 
„podpis protokolu s výhradou ratifikácie“ – podobne upraviť aj všetky ostatné 
riadky tohto typu 
II. Predkladacia správa: 
ods. 5, 2. r.: „a.s.“ nahradiť „a. s.“ – aj vo všetkých ďalších prípadoch 
III. Komuniké: 
ods. 3, 1. r.: „Článku“ nahradiť „článku“ – aj vo všetkých ďalších prípadoch a 
gramatických pádoch 
IV. Materiál: 
str. 1, čl. 1, h), 4. r.: „Dohovorom“ nahradiť „dohovorom“ – aj vo všetkých ďalších prípadoch a gramatických pádoch, keď sa neuvádza celý názov 
str. 2, 3., 2., b), i), 3. r.: medzi slová „dopravy vydanú“ vložiť čiarku 
str. 6, 8., 1. r.: medzi slovami „sa, bez“ vynechať čiarku 
medzi slovami „článku, skonštatuje“ vynechať čiarku.

O

ČA

Písanie čiarok a bodkočiarok v uznesení je v súlade s metodickým pokynom. V slove "Dohovor" ponechané veľké písmeno, ako bolo zavedené v pôvodnej dohode z r. 1994. Medzi slovami "dopravy" a "vydanú" nie je doplnená čiarka, ide o tesný prívlastok.